کوئلے کی وزارت
کوئلے کی پیداوارمزید بڑھانے کی خاطرکئے گئے حالیہ اقدامات
کوئلہ کی کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں بتایا کہ کوئلے کی ڈائریکٹری 21-2020 کے مطابق بھارت دنیا میں کوئلہ پیدا کرنے والا اور درآمد کرنے والا دوسرا سب سے بڑا ملک ہے۔
ملک میں کوئلے کی پیداوار کو فروغ دینے کے لئے حکومت نے درج ذیل اقدامات کئے ہیں ۔
i. ریونیو شیئرنگ میکانزم پر کوئلے کی کمرشل نیلامی: ریونیو شیئرنگ میکانزم پر کمرشل کان کنی کی نیلامی کا آغاز 18.06.2020 کو وزیر اعظم نے کیا تھا۔ اس سکیم کے تحت کل 2 قسطیں کامیابی سے مکمل ہو چکی ہیں اور تیسری قسط فی الحال زیر عمل ہے۔ ان دو قسطوں سے کل 28 کوئلے کی کانوں کی کامیابی سے نیلامی کی گئی ہے جس کے لیے 27 کوئلے کی کانوں کے لیے ویسٹنگ آرڈر پر دستخط کیے گئے ہیں۔
ii. کوئلے کی اضافی پیداوار کی فروخت کی اجازت:کوئلے کی وزارت نے معدنی رعایتی ضابطے 1960 میں ترمیم کی ہے جس کے تحت کوئلہ یا لگنائٹ کی فروخت کی اجازت دی جائے گی، اضافی رقم کی ادائیگی پر،محدود مقاصد والی ایک کان کے ذریعہ 50 فیصد تک کان کے ساتھ منسلک آخری استعمال کے پلانٹ کی ضرورت کو پورا کرنے کے بعد مالی سال میں پیدا ہونے والا کل کوئلہ یا لگنائٹ کانوں اور معدنیات  ایکٹ میں 2021 میں ترمیم کی گئی تھی۔ اس کا اطلاق نجی اور سرکاری شعبے کی محدود مقاصد والی دو نوں ہی قسم کی کانوں پر ہوتا ہے ۔ اس ترمیم کے ساتھ، حکومت نے محدود مقاصد والی کوئلے اور لگنائٹ بلاکس کی کان کنی کی صلاحیتوں کو زیادہ سے زیادہ استعمال کرتے ہوئے مارکیٹ میں اضافی کوئلے کو جاری کرنے کی راہ ہموار کی ہے، جو ان کی محدود ضروریات کو پورا کرنے کے لیے کوئلے کی محدود پیداوار کی وجہ سے صرف جزوی طور پر استعمال کیے جا رہے تھے۔
iii. رولنگ نیلامی: نیلامی کے انعقاد کے عمل کو تیز ترکرنے اور ایک سال کے اندر نیلامی کے اور راؤنڈ انجام دینے کے لیے، کوئلے کی کانوں کی نیلامی کے ایک طریقہ کار کامنصوبہ تیار کیا گیا ہے۔اس طریقہ کار کے تحت، ایک قسط کی الیکٹرانک نیلامی کے عمل کی تکمیل پر، نیلامی کی اگلی قسط درج ذیل کانوں کے لیے شروع کی جائے گی:
a وہ کانیں جہاں نیلامی کی پچھلی قسط میں کوئی بولی یا ایک بھی بولی موصول نہیں ہوئی تھی (سوائے ان کانوں کے جہاں کوئلہ کی وزارت نیلامی کی دوسری کوشش کئے جانے کا فیصلہ کرتی ہے۔
b کوئلے کی وزارت کے ذریعہ شناخت شدہ نئی کانیں،اگر کوئی ہے۔
C تجارتی نیلامی کی موجودہ تیسری قسط میں، کانوں کی دوسری قسط سے کوئلے کی مجموعی طور پر 38 کانوں کو الگ کیا گیا ۔
 سنگل ونڈو کلیئرنس: مرکزی حکومت کوئلے کی کانوں کے کام کو تیز کرنے کے لیے کوئلے کے شعبے کے لیے 11.01.2021 کو پہلے ہی سنگل ونڈو کلیئرنس پورٹل شروع کرچکی ہے۔ یہ ایک یونیفائٹ پلیٹ فارم ہے جو بھارت میں کوئلے کی کان شروع کرنے کے لیے درکارکلیئرنس اور منظوریوں کی سہولت فراہم کرتا ہے۔اب، مکمل عمل کو سنگل ونڈو کلیئرنس پورٹل کے ذریعہ سہولت فراہم ہوگی ،جس سے نہ صرف متعلقہ درخواست فارمیٹس کا خاکہ تیار کیا جائے گا، بلکہ منظوری و کلیئرنس کے عمل میں بھی مدد ملے گی۔
 کول انڈیا لمیٹڈ نے سی آئی ایل کانوں سے ایک بلین ٹن کوئلے کی پیداوار کے پروگرام کا تصور کیا ہے۔سی آئی ایل نے کوئلے کی پیداواری صلاحیت کو بڑھانے کے ہدف کو حاصل کرنے کے لیے درج ذیل اقدامات کیے ہیں:
1. 15 پروجیکٹوں کی نشاندہی کی گئی ہے جن کی صلاحیت تقریباً 160 ایم ٹی پی اے  ہےاور یہ پروجیکٹ مائن ڈیولپر کم آپریٹر موڈ کے ذریعہ چلائے جائیں گے۔
2. ماحولیاتی اثرات کا جائزہ  2006 کی شق 7کے تحت انوائرنمنٹ کلیئرنس میں خصوصی تقسیم کاری کے ذریعہ صلاحیت میں اضافہ۔
3. سی آئی ایل نے ’فرسٹ مائل کنیکٹیویٹی‘ پروجیکٹوں کے تحت میکانائزڈ کوئلے کی نقل و حمل اور لوڈنگ سسٹم کو اپ گریڈ کرنے کے لیے اقدامات کیے ہیں۔